text: Jeg er meget beæret
  14 december 2010 kl. 20.09
  Esbjerg-lektor bliver ny formand for Etisk Råd.
  Lektor på jordemoderuddannelsen ved UC Syddanmark Jacob Birkler bliver ny formand for Det Etiske Råd.
  - Jeg er meget beæret og går til opgaven med ydmyghed. Jeg ser det som en ære, og ydmygheden er en vigtig indgang til arbejdet både indenfor rådet, men bestemt også i kontakten udenfor, siger Jacob
  Birkler efter udnævnelsen.
  Han har siden 2000 været tilknyttet Ribe Amts Sygeplejerskeskole og var i 2005 med til at etablere jordemoderuddannelsen på det, der senere skulle blive til University College Syddanmark.
  Jacob Birkler er ph.d. (medicinsk etik) og cand. mag. (psykologi og filosofi).
  Han bor i Esbjerg sammen med sin kone og to børn.
  